kurumikz/Cleaned-Kazakh-Wikipedia huggingface dataset:
Адзума

Адзума таулары Бандай-Асахи Ұлттық саябағында орналасқан. Ол бірнеше жанартаудан тұрады. Атап айтқанда: Хигаши- Асумасан Иссайкио-ямо, Адзума Кофуд-жи және Ниси-Асума-сан жанартаулары. Бандай Адзума Скайлайн және Бандай Адзума Лейклайн жолдары арқылы жүре отырып, таудың көрікті келбетін тамашалауға болады. Жанартаулар теңіз деңгейінен шамамен 1350 м биіктікті құрайтын тау арасындағы жолдарға жақын орналасқан. Адзума-Кофуджи Жапониядағы Фукусима префектурасындағы сөнген стратожанартау. Адзума тауының ортасында ормандар бар Адзума тауындағы кратер және көптеген онсэндары мен таяу фумаролалы аймақтар тауды әлемге таныта түсті. Бандай-санның биіктігі - 1819 м. Ол Асахи Ұлттық саябағының оңтүстік шетінде орналасқан. Бандай-сан Жапониядағы ірі ұлттық саябақтар арасында Дайсетсузан Хоккайдодан кейін екінші орында. Көктем мөзгілінде Адзума тауының беткейінде қардың еруі салдарынан ақ қоянның бейнесі пайда болады. Адзума тауы конус пішіндес. Адзума тауы орналасқан таулы аймақ Хонсю аралындағы тау тізбектерінің бөлігі болып табылады. Жапония теңізі мүндағы климатқа әсер етіп, өзгертіп отырады. Адзума жанартаулар тобы Гошики-Нума, «Бес түсті» көлдерін қоса алғанда, бірнеше жанартау көлдерінен тұрады. Адзума тауына қар қалың түседі. Сол себепті тау тізбегі бойында қалың қатпарлардан туратын бат- пақтар көп. Таудың тамаша табиғаты мен тартымды кратері Адзуманы әйгілі саяхат орталығына айналдырды. Дереккөздер
Бона (тау)

Бона тауы биіктігі бойынша Құрама Штаттардағы төртінші және Солтүстік Америкадағы ең шыңдардың арасында 11 орында. Бона Аляскадағы Врангел таулары мен шығыс Канадаға қарай созылып жатқан Элиас тау тізбектерінің артында орналасқан. Сырт көзге Бона тауы аталған таулардың артында жасырынып тұрғандай әсер қалдырады. Тау массивін түгелдей дерлік мұз алқаптары мен мұздықтар басып жатыр. Канададағы Юкон аймағының шығысындағы 64 км қашықтықта созылып жатқан Клутлан мұздығы Бона тауынан бастау алады. Тауға атау берген Абруши герцогі, князь Луилджи Амедео еді. Ол осы маңның оңтүстік-шығысында 1ЗО шақырым қашықтықта жатқан Әулие Илья тауына көтеріліп бара жатып, Бона тауын көрген екен. Бұл оқиға 1897 жылы болған. Оның шыңы дөңестігі бойынша Аляскада 25-ші орынды алады. Бона тауының биіктігі шамамен 5030-5045 м аралығында. Бона тауы альпинистерге өте қолайлы. Себебі бұл тауға шығу өте оңай. Бона тауы - экспедиция өткізуге және өз бетімен тауға шығу тәжірибесін жинақтауға таптырмас орын. Бона тауының қиындығы - жарықшақты болып келуінде. Бұл тауға алып баратын жол ұзақ. Бона тауына алғаш рет 1930 жылы А.Карпе, А.Тейлор және Т.Мур көтерілген. Бұл - Аляскадағы биіктігі жөнінен 5-ші орында тұрған тау. Бона жабайы аймақта орналасқан. Дереккөз 1. Алматы: “Аруна” баспасы. 208 бет. Сер.:“1100 қызықты дерек”.
Мейдоб

Сілтілі Мейдоб жанартау даласы - Суданның батыс бөлігінде орналасқан. Бұл жанартау даласы - Кембрий дәуіріне дейінгі магмалық және метаморфтық іргетастардың әсерінен пайда болды. Мейдоб жанартау даласы шығыстан батысқа қарай созылып жатыр. Малха Мейдоб- жанартау даласының кратері болып табылады. Жанартау даласының негізгі сипаты жарылыс қалдықтары, базалы конустары және олармен байланысты лава ағындары . Трахит, фонолиттік лава күмбездері, туф сақиналары және мааралар секілді тау жыныстары, осы аймақтағы жас жанартауларда кездеседі. Жанартау даласының орталық бөлігінде жас фонолитті лава ағындары, трахитті пемза шоғырлары, ингимбриттер және мааралар бар. Бул жанартау даласындағы ең алғашқы атқылау 5000 жыл бұрын орын алған. Сол кезде, туф сақинасы мен лава пайда болған екен. Мейдоб жанартау даласы шығыстан батысқа 100 шақырым, солтүстіктен оңтүстікке 50 шақырымға созылып жатыр. Зерттеушілердің пайымдауынша, Мейдоб жанартауының атқылауына себеп болған химиялық заттардың көлемі- 1400 шаршы шақырымды құрайды. Ал материалдар атқылап шыққан үстірттің қалыңдығы - 400 м.Мейдоб жанартауы 5000 шаршы шақырымды алып жатыр. Оның кайнозой дәуіріне жататын 700 желдету саңылауы бар. Малха кратері теңіз деңгейінен 105-130 м биіктікте орналасқан. Дереккөз 1. Алматы: “Аруна” баспасы. 208 бет. Сер.:“1100 қызықты дерек”.
Апо

Апо тауы Филиппиндегі Минданао аралындағы үлкен стратожанартау болып табылады. Апо тауының ұшар басы жазық. Таудың үш шыңы бар. Апо тауы ені 500 м-ді қурайтың шағын көлдері бар жанартау кратерінен турады. Таудың атауы «шебер ата» деген мағынаны білдіреді. Апо тауы - теңіз деңгейінен 3000 м биіктікте орналасқан Филиппиндегі ең биік тау. Оның шыңдары аспанмен таласып тур.Апо тауы - биіктігі бойынша Азиядаәы екінші тау Бұл тау Котабатодаң Давао дель Сурдаң Агусандағы Даваодан бастап Солтүстік Минданаодағы Мисамис Ориенталға дейін созылып жатқан ұзын таулы үстірт болып табылады. Апо тауына Филиппиндегі альпинистер жиі көтеріледі. Себебі оның шыңына көтерілу оңай. Апо тауы - осы елдегі ең биік тау. Ол Давао қаласында бой көтерген. 1936 жылдың 9 мамырында президент Мануэль Л.Кесон Апо тауын «Ұлттық саябақ» деп жариялады. Жалпы тау 72796 га аумақты алып жатыр. Ол тропикалық ормандардаң өзендерден сарқырамалардаң түрлі өсімдіктер мен жануарлардан турады. Апо тауы - жойылуға айналған филиппин бүркіті үшін таптырмас мекен.Аталған тауға 1880 жылы 10 қазанда Дон Хоакин Раджал бастаған топ көтерілген болатын. Мұндағы көз тартарлық көрікті орындардың бірі - Филиппиндегі ең биік көлдер қатарына кіретің Апо тауының шыңына таяу орналасқаң аталған таудың көне кратері Ведано көлі болып табылады. Апо тауының атауы «шебер ата» деген мағынаны білдіреді. Галерея Дереккөз 1. Алматы: “Аруна” баспасы. 208 бет. Сер.:“1100 қызықты дерек”.
Эстегляль (футбол клубы)

«Эстегляль» — Тегерандық футбол клубы, 1945 жылы желтоқсанда құрылған. Өз алаңындағы ойындарын "Азади" стадионында өткізеді, сыйымдылығы 78 000 адам. Иранның сегіз дүркін чемпионы, Азия чемпиондар кубогында екі рет (1970, 1991) топ жарды. Жетістіктері Ұлттық * Иран чемпионы (8): 1970/71, 1974/75, 1989/90, 1997/98, 2000/01, 2005/06, 2008/09, 2012/13 * Иран вице-чемпионы (10): 1973/74, 1991/92, 1994/95, 1998/99, 1999/00, 2001/02, 2003/04, 2010/11, 2016/17, 2019/20 * Иран екінші дивизионының чемпионы (1): 1993/94 * Иран кубогы (7): 1977, 1996, 2000, 2002, 2008, 2012, 2018 * Иран кубогының финалисі (4): 1990, 1999, 2004, 2016 Халықаралық * Азия чемпиондар лигасы (2): 1970, 1991 * Азия чемпиондар лигасының финалисі (2): 1992, 1999 * Түркменстан президенті кубогының финалисі (1): 1998 * Каспий кубогының жеңімпазы (1): 1996 Атақты ойыншылары * Тарлан Ахмедов * Араш Борхани * Сироус Динмохаммади * Фархад Маджиди * Али Реза Мансурян * Джавад Некунам * Мехди Пашазаде * Мехди Рахмати * Хасан Ровшан * Вахид Талеблу * Реза Энаяти * Андраник Эскандарян * Ринальдо Крусадо * Саша Илич * Джей-Ллойд Сэмюэл Сыртқы сілтемелер * [http://fcesteghlal.ir Ресми сайты]
Хесус Навас

Хесус Навас Гонсалес (исп. Jesús Navas González; 1985 жылы 21 қарашада Лос-Паласиос-и-Вильяфранка қаласында туылды) — испаниялық футболшы, «Севилья» мен Испания ұлттық құрамасының вингері. Клубтары Севилья 17 жасында Хесус өзінің жергілікті командасының негізгі құрамында ойнай бастады. «Севильяда» өзінің үлкен ағасы Маркуспен бірге ойнап жүрді. 2004/05 маусымда негізгі құрамның тұрақты ойыншысы болып, 23 ойын ойнап, 2 рет голмен ерекшеленді. Жас жартылай қорғаушының сәтті ойынының арқасында клуб 2005 жылы контракты тағы да 5 жылға созуды жөн көрді.Келесі маусымдарда комадасынының үздік ойыншыларының бірі болды. 2007/08 маусымда Навас барлық турнирлерді есептегенде 50 ойын өткізіп, 5 гол тықты. Манчестер Сити 2013 жылы 1 шілдеде Навас «Манчестер Ситиге» көшіп кетті. Трансфер құны 20 млн. еуроны құрады. Алғаш рет жаңа клуб үшін «Ньюкаслға» қарсы ойында шығып, командасына 4:0 есебімен жеңуге көмектесті. Алғаш голын кубоктік матчта «Уиган Атлетиктың» қақпасына соқты. Ал чемпионатта Тоттенхэмге қарсы дубльмен және бір голдық доппен ерекшенді. Ұлттық құрамада Испанияның 2004-2005 жыл аралығындағы жастар құрамасында өнер көрсетті. 2008 жылы жазда Навас жастар құрамасы үшін 5 ойын өткізіп, 3 гол соқты. Алайда 2008 жылы негізгі құрамға шақырылмай, Еуро-2008 чемпионатына қатыспады. Алғаш рет негізгі құрам үшін тек 2009 жылы 14 қарашада Мадридта Аргентинаға қарсы ойында шықты, құрамасы 2:1 есебімен жеңіске жетті. Жеке өмірі Хесустың ағасы Марко да футболшылардың бірі. Хесус хроникалық сағынышпен қиналады, сондықтан Севильидан тыс жерде көп бола алмайды. Сондай ақ Наваста паникалық аурулар мен эпилепсия байқалған. Жетістіктері Севилья *УЕФА Кубогінің иегері: 2006, 2007, 2020, 2023 *УЕФА Суперкубогінің иегері: 2006 *Испания Кубогінің иегері: 2007, 2010 *Испания Суперкубогінің иегері: 2007 Манчестер Сити *Премьер-лига чемпионы: 2013/14 *Англия Кубогінің иегері: 2014 Испания ұлттық құрамасы *Әлем чемпионы: 2010 *Еуропа чемпионы: 2012 Сілтемелер * [http://sevillafc.es/nuevaweb/equipos/jugador/1041/jesus-navas-gonzalez Севильяның ресми сайтында профилі] * [http://soccerbase.com/players_details.sd?playerid=37174 soccerbase.com сайтында профилі]
Руд ван Нистелрой

Рютгерюс Йоханнес Мартиниус ван Нистелрой (нидерл. Rutgerus Johannes Martinius van Nistelrooij; 1976 жылдың 1 шілдесінде дүниеге келген, Осс, Нидерланд), Руд ван Нистелрой атымен танымал — голландиялық футболшы, шабуылшы. Карьерасы Карьерасында ПСВ, "Манчестер Юнайтед", "Реал Мадрид", "Гамбург", "Мальорка" клубтарында ойнап, 2012 жылы карьерасын аяқтады. Нидерланд, Англия, Испания чемпионы атанды. 2006 жылғы әлем чемпионатына қатысқан. Екінші турда Кот-Д'Ивуар қақпасына екінші голды соқты. Сондай-ақ ЕУРО-2004, ЕУРО-2008 турнирлерінде де бірнеше маңызды голдарды қақпаға енгізді. Қызықты мәліметтер * Руд ван Нистелрой голландиялық тағы бір танымал футболшы Патрик Клюйвертпен бір күнде дүниеге келген. *Нистелрой өз отбасымен көптеген қоғамдық көмек акцияларына қатысады Жетістіктері Командалық «ПСВ» * Нидерланд чемпионы: 2000, 2001 * Нидерланд суперкубогы: 1999, 2000 «Манчестер Юнайтед» * Англия чемпионы: 2003 * Англия кубогы: 2004 * Англия суперкубогы: 2003 * Лига кубогы: 2006 «Реал Мадрид» * Испания чемпионы: 2007, 2008 * Испания суперкубогы: 2008 Жеке * ФИФА-100 тізіміне енген * Нидерландыдағы жыл футболшысы: 1999, 2000 * Премер Лиганың үздік футболшысы: 2002/03 Дереккөздер Сілтемелер * [https://www.national-football-teams.com/player/4636.html Профилі (Нэшнл.футбол.тим)]
Персеполис (футбол клубы)

«Персеполис» — ирандық футбол клуб. 1963 жылдың желтоқсанында құрылған. Жетістіктері Ұлттық Иран чемпионаты * Чемпион (15): 1971/72, 1973/74, 1975/76, 1995/96, 1996/97, 1998/99, 1999/00, 2001/02, 2007/08, 2016/17, 2017/18 , 2018/19, 2019/20, 2020/21, 2022/23 * 2 орын (9): 1974/75, 1976/77, 1977/78, 1989/90, 1992/93, 1993/94, 2000/01, 2013/14, 2015/16. Иран кубогы * Жеңімпаз (6): 1987/88, 1990/91, 1998/99, 2009/10, 2010/11, 2018/2019. * Финалист (2): 2005/06, 2012/13. Халықаралық АФК Чемпиондар лигасы * Жеңімпаз: 1991. * Финалист: 1993, 2018, 2020 Сілтемелер * http://fc-perspolis.com/
Себастьян Коатес

Себастья́н Коа́тес Ни́он (исп. Sebastián Coates Nion; 1990 жылы 7 қазанда Монтевидео қаласында туылды) — уругвайлық футболшы, «Сандерленд» футбол клубы мен Уругвай ұлттық құрамасының орталық қорғаушысы. 2009 жылдан бастап Уругвайдың қосалқы құрамаларына жиі шақырылып, 2011 жылы негізгі құрам үшін алғашқы ойыннын ойнады. Мансабы Насьональ Себастьян Коатес — «Насьональ» клубының жастар академиясының тәрбиеленушісі. 2009 жылы алғашқы профессионалдық контракқа қол қойды. «Үш түстілердің» қатарына тез қосылып, негізгі құрамға ілініп кетті. Өзінің физикалық сипатамасының(196 см- 85 кг) арқасында өз позициясында жақсы ойнайды. Либертадорес Кубогінде командасымен бірге жартылай финалға дейін жетіп, Коатес 5 матч өткізіп, 1 голмен ерекшеленді. Сондай-ақ 2008/09 маусымда Уругвай чемпионатын жеңіп алды. Бара-бара командасының тұрақты ойынышысы атанып, 2009 жылдың соңында ұлттық құрамасына шақырылды. 2010 жылы әлем чемпионатының іріктеу ойындарында Швейцарияға қарсы ойынға шақырылғанымен, алаңға шыққан жоқ. 2009/10 маусымда чемпионаттағы сәтті ойынның арқасында, Рамплы Хуниорс клубына қарсы ойында дубльмен ерекшеленді. Ливерпуль 2011 жылы тамызда Коатестің «Ливерпульға» көшуі туралы өсек тарады. 25 тамызда Себастьянның өзі «Ливерпульға» көшпек екенің айтып, сондай-ақ серігі Луис Суарестің оған кеңес бергеннің жариялады. 30 тамызда «Ливерпуль» ресми түрде Коатестің медециналық тексерілістен өтіп, көп жылдық контракқа қол қойғанның жариялады. 2011 жылы 18 қыркүейкте Тоттенхэмге қарсы алғаш матчын өткізіді, ол алаңға жарақаттанған Аггераны ауыстыра отырып кірді. 2012 жылы 21 наурызда Ливерпуль үшін алғаш голын «Куиз Парк Рейнджерстің» қақпасына әдемі тықты. Ұлттық құрамада 2011 жылы 23 шілдеде Уругвайдың негізгі құрамында алғаш рет алаңға шықты. Ол 60 минутта Маурисио Викториноны ауысытырып, Эстонияға қарсы ойында өнер көрсетті. Себастьян осы сәтте Уругвай құрамасы үшін өнер көрсеткен 250 ойыншы атанды. 2011 жылы Америка Кубогінде 4 матч өткізіп, құрамасының негізгі қорғаушысы атанды. Ол Кубоктің үздік ойыншысы болды. 2012 жылы 10 маусымда алғаш голын әлем чемпионатының іріктеу ойындарында соққан болатын. Алайда ФИФА бұл голды есепке алмады. Жетістіктері Насьональ *Уругвай чемпионы: 2009, 2011 Ливерпуль *Лига Кубогі: 2012 Уругвай *Америка Кубогі: 2011 Жеке *Америка кубогінің үздік жас ойыншысы: 2011 *Уругвай чемпионатының үздік ойыншысы: 2011 Сілтемелер * [http://www.sebacoates.com.uy/ Ресми сайты] * [http://www.liverbird.ru/player/12096/sebastian-coates Профиль] и [http://www.liverbird.ru/category/personalii/sebastjan-koates Ойыншы туралы жаңалықтар] Liverbird.ru * [http://int.soccerway.com/players/sebastian-coates/77863/ soccerway.com сайтында профилі]
Дүниежүзілік жастар күні

Дүниежүзілік жастар күні — жыл сайын қарашаның 10-жұлдызында аталып өтілетін, Дүниежүзілік демократияшыл жастар федерациясының қамқорлығындағы бейресми халықаралық жастар мерекесі. Тарихы Бұл мейрам 1945 жылы, Екінші Дүниежүзілік соғыс аяқталғаннан шамамен екі ай өткен соң бекітілді. "Дүниежүзілік жастар күнінің" тойлау мезгілі 29 қазан мен 10 қараша аралығында Англия астанасы Лондонда өткен Дүниежүзілік жастар конференциясының аяқталуына ұштастырылған. Конференцияның аяқталған күн маңызды болып есептелінеді, өйткені ең алдымен, бұл күн өзінің "Империализмге және кертартпалыққа қарсы, бейбітшілік, демократия, ұлттық тәуелсіздік үшін, жастардың саяси, әлеуметтік және экономикалық құқықтары мен қызығушылықтарын қорғауға әртүрлі жастар ұйымдарының бірігуі" атты мақсатын жариялаған Дүниежүзілік демократияшыл жастар федерациясының негізделген күні. Бұл ұйымда Кеңес Үкіметі "КСРО жастар ұйымдарының комитетін" ұсынды. "Дүниежүзілік жастар күнін" жаппай тойлау ықыласын білдірген дәл ДДЖФ болатын. КСРО құлағаннан кейінгі мезгіл КСРО құлағаннан кейін және Шығыс Еуропада социализмнің бұзылуынан кейін бұл мейрам іс жүзінде аса тойланған жоқ. Бірақ ауық-ауық қарасақ, жоғарғы мемлекет шенеуніктері Дүниежүзілік жастар күніне ұштастырылған құттықтау мәлімдемелерін жасап жатты. Дүниежүзілік жастар күні демалыс күндеріне түспесе, былай жұмыс істемейтін күндердің(демалатын, жұмысқа шықпайтын. Мысалы, 8 наурыз, не 16 желтоқсан сияқты емес күн) қатарына жатпайды. Әлем жастарында тағы бір дүниежүзілік, ғаламдық деңгейде Біріккен Ұлттар Ұйымы қамқорлығымен ұйымдастырылатын күн — Халықаралық жастар күні бар(жыл сайын 12 тамызда аталып өтіледі). Дереккөздер Сыртқы сілтемелер * https://ru.wikipedia.org/wiki/%D0%92%D1%81%D0%B5%D0%BC%D0%B8%D1%80%D0%BD%D1%8B%D0%B9_%D0%B4%D0%B5%D0%BD%D1%8C_%D0%BC%D0%BE%D0%BB%D0%BE%D0%B4%D1%91%D0%B6%D0%B8_(%D0%92%D0%A4%D0%94%D0%9C)
Севилья (футбол клубы)

«Севилья» — испандық кәсіпқой футбол клубы. 1905 жылдың 14 қазанында құрылған. Өз алаңындағы ойындарын "Рамон Санчес Писхуан" стадионда өткізеді. Клуб Испания чемпионатында бір рет қана топ жарды: 1945/46. Есесіне ХХІ ғасыр басында УЕФА кубогында (УЕФА Еуропа лигасы) сәтті ойнаған клубтардың бірі болды. 2006-2020 жылдар аралығында АЛТЫ рет жеңімпаз атанды. Жетістіктері Ұлттық * Испания чемпионы: 1945/46 * Испания вице-чемпионы (4): 1939/40, 1942/43, 1950/51, 1956/57 * Испания кубогы (5): 1935, 1939, 1947/48, 2006/07, 2009/10 * Испания кубогының финалисі (4): 1955, 1961/62, 2015/16, 2017/18 * Испания суперкубогы: 2007 * Испания суперкубогының финалисі (3): 2010, 2016, 2018 * Сегунда жеңімпазы (4): 1929, 1933/34, 1968/69, 2000/01 Халықаралық * УЕФА Чемпиондар Лигасының ширек финалисі (2): 1957/58, 2017/18 * УЕФА Еуропа Лигасы мен УЕФА кубогының жеңімпазы (7): 2005/06, 2006/07, 2013/14, 2014/15, 2015/16, 2019/20, 2022/23 * УЕФА суперкубогы: 2006 Құрамы 2019/2020 маусымда Дереккөздер Сілтемелер * [http://www.sevillafc.es/ Ресми сайт] * [http://www.sevillafc.ru/ SevillaFC.Ru Жанкүйерлер сайты]
Александр Анатольевич Кержаков

Александр Анатольевич Кержаков (1982) — Ресейлік футболшы, шабуылшы, футбол жаттықтырушысы. Үш дүркін Ресей чемпионы. 2014 жылғы әлем чемпионатына қатысқан. Ресей чемпионаты тарихындағы үздік мерген (233 гол). Сондай-ақ "Зенит" сапындағы ең көп гол соққан футболшы. Карьерасында "Зенит", "Динамо" (Мәскеу), "Севилья" (бұл команда сапында 2007 жылы УЕФА кубогының иегері атанған), "Цюрих" клубтарында доп тепкен. Қазір Ресей-17 футбол құрамасының аға бапкері. Жетістіктері Командалық «Зенит» * Ресей чемпионы (3): 2010, 2011/12, 2014/15 * Ресей кубогы (2): 2003, 2009/10 * Ресей суперкубогы (2): 2011, 2016 «Севилья» * Кубка УЕФА кубогы : 2006/07 * Испания кубогы : 2006/07 * Испания суперкубогы : 2007 «Цюрих» * Швейцария кубогы : 2015/16 Жеке * Ресей чемпионатының үздік мергені: 2004. * Ресей чемпионатындағы таңдаулы 33 (9): № 1 (2002, 2003, 2004, 2010, 2011/12), № 2 (2009), № 3 (2001, 2005, 2012/13). * Ресей жыл футболшысы: 2010. * Григорий Федотов мергендер клубының мүшесі (2006). * Нетто клубының мүшесі (2009). * Ресейдің еңбек сіңірген спорт шебері (2007). Статистикасы Дереккөздер Сілтемелер [http://fc-zenit.ru/main/team/players/3/11556.html Кержаковтың профиль Зените сайты]
Қара шаршы

Қара шаршы — 1915-ші жылы салынған Казимир Малевичтің ең танымал суреті. Қара шаршы Ресей көркемөнерінде ең танымал суреттердің бірі. Осы сурет май бояулар көмегімен холс үстінде жасылған. «Қара шаршы» суретті «0,10» көрмесінде алғаш рет көрсетілген болатын. «Қара шаршы» суретті бірінші қарағаннан-аққа өте қарапайым және мағынасыз. Бірақ ол солай емес, оның терең мағынасы бар екенің әрбір адам біле алмайды. Осы суретті 20-шы ғасырдың жұмбағы деп те атайды. Тарихы 3 және 5 желтоқсанда болған М.В Матюшинның «Кунді жену» опера қойылымы өткен болатын. Каземиров Малевич сол қойылым үшін декорацияларға нобай жасап, көйлектерге дизайн жасаған болатын. Осы нобайларда қара шаршының суреті алғаш рет салынған болатын. Осы қойылымда қара шаршы күннің орында болған. Осы қара шаршының бейнесі Малевичқа шабыт беріп, Казимир Малевич 1915 жылы «Қара шаршы» суреттің салды. Ақыры «Қара шаршы» суреттің нақты мағынасы әлі белгіссіз. Әрбір адам осы суретің мағынасын әртүрлі түсінеді. Біз қалай өмірді көрсек бізге осы сурет сондай мағына береді. Барлығы бізге байланысты.
Құртқашаштар (Ван Гог суреті)

«Құртқашаштар» — Винсент ван Гог нидерланд суретшінің суреті. Суретші бір жылдай көз жұмар алдында, Сен-Реми-де-Провансқа жуық Әулие Павл Мавзолийскийдің емханасында тұрғанда, 1889 жылы осы суретті салған. Оның келесі жұмыстарында байқалатын, суретте жоғары қауырттылық жоқ. Ол суретін «ауруы үшін найзағай тартқыш» деп атады, өйткені ол осы суретті салуға жалғастырса, ол өз сырқатын теже алатынын сезді. Ван Гогтың басқа жұмыстарында және оның замандастың бөліктерінде сияқты, суретте укиё-э жапон өрнектерінің беделі көрінеді. Бұл ұқсастылық объектілерді айналдыра жиектеуде, қарапайым ракурсте, қолда барда толық салынған салаларда, жаппай түспен құйылған, бірақ шындыққа сәйкеспейтінде байқалады. Провенанс Суреттің бірінші иесі француз өнер зерттеушісі және анархист Октав Мирбо болды, ол кенеп үшін 300 франк төледі. Жаңа рекорд жасап, екі жарым жыл тұрған 1897 жылы «Құртқашаштар» ең қымбат сурет болды, сол кезде сурет Алан Бондқа 53,9 млн долларға сатылды, бірақ келісімді аяқтау үшін оның ақшасы жеткен жоқ. 1990 жылы «Құртқашаштар» Лос-Анджелестегі Гетти мұражайына қайта сатылды.
Мұқтар Омарұлы Жанғалин

Жанғалин Мұхтар (1910–1975) - 3 желтоқсанда Қызылорда облысы, Қармақшы ауданында туған. 1932 жылы Қазақ пединститутының тарих факультетін бітірген. 1955 жылы тарих ғылымы бойынша кандидаттық диссертация қорғады. Ұлы Отан соғысына қатысқан. Соғыстан кейінгі жылдары Қазақтың мемлекеттік Біріккен баспасының директоры, Қазақ Достық қоғамының төрағасы, Қазақ КСР Ғылым академиясы Тіл білімі институтының меңгерушісі, Қазақ КСР Министрлер Кеңесінің мұрағат басқармасы бастығы болды. Әдеби қызметін 30-шы жылдары қоғамдық саяси әдебиет аудармашысы ретінде бастады. Соғысқа дейінгі жылдары А.Н.Островскийдің «Мысыққа бәрі майшабақ емес», Ф.Шиллердің «Зұлымдық пен махаббат», М.Горькийдің «Егор Булыч және басқалар» пьесаларын, К.Станиславскийдің «Менің өнердегі өмірім» мемуарын, соғыстан кейін Л.Леоновтың «Шапқын» пьесасын, В.Васильевскаяның «Шұғыла» повесін, Н.Никитиннің «Солтүстік аврора» романын, Үнді жазушысы П.Чанданың «Тха хури құдығы» атты әңгімелер жинағын, М.Горькийдің «Коновалов» әңгімесін аударды. Аудармалары * Марк Твен. Том Сойердің басынан кешкендері. Повесть. А., ҚМКӘБ, 1949; * Т.Семушкин. Аласталған Алитет. Роман. А., ҚМКӘБ, 1950; * А.Макаренко. Ұстаздық дастан (бірігіп аударған), А., ҚМКӘБ, 1951; * Лев Толстой. Соғыс және бейбітшілік. А., 1963; * Ф.Достоевский. Қылмыс пен жаза. А., «Жазушы», 1972; * Т.Семушкин. Аласталған алитет. Роман. ІІІ кітап. (Ғ.Ахмедовпен бірігіп аударған.) Екінші басылым. А., «Жазушы», 1985. Дереккөздер Сыртқы сілтемелер * [http://adebiportal.kz/authors/zhan-alin-m-khtar/ Жаналин] * [http://www.writers.kz Вритерс]
Питерлоо

«Питерлоо» , Манчестерлік қантөгіс — 1819 ж. 16 сәуірде Манчестердегі Питерсфилде болған қанды оқиғалардың жалпыға мәлім атауы. Сайлау реформасының талаптарын қолдау үшін митингіге жиналған мыңдаған қарусыз адамдарға қала басшыларының бұйрығымен тұрақты армия бөлімшелері, оның ішінде Ватерлоо («Питерлоо» атауы осыдан шыққан) маңындағы ұрысқа қатысқан гусарлар шабуыл жасады. Митинг таратылды. Митингіні ұйымдастырушылар мемлекетке опасыздық жасады деп айыпталып, тұтқынға алынды. Дереккөздер
Попокатепетль

Попокатепетль —тоғыз миллион тұрғыны бар Мексика астанасы Мехикодан бар болғаны 70 шақырым жерде орналасқан жанартау. Попокатепетль Мексикадағы ең үлкен жанартаулардың ішіндегі ең қауіптісі болып саналады. 2000 жылы осы жанартаудың аяқ асты оянуы он мыңдаған адамның басқа аймаққа көшуі мен мұздықтардың жаппай еріп кетуіне алып келді. Науатль тілінен аударғанда Попокате́петль сөзі «Тұтанған тау» дегенді білдіреді. Бір кездері жергілікті тұрғындар арасында бұл жанартау «сөніп қалған» деген түсінік қалыптасқан болатын. Алайда кейін «отты тау» өзінің әлі де қуаты сарқылмағанын сан мәрте көрсетіп, халық арасында тараған жоғарыдағы әңгіменің жалғандығын дәлелдеді. Дегенмен оның баурайына шоғырланған халықтың жанартауға деген құрметі шексіз. Себебі ондағы топырақ құнарлығы аса жоғары саналғандықтан, ол жерде халық тұрмысында қолданылатын маис (жүгерінің бір түрі) өсімдіктерінің алқабы жайқалып тұрады. Попокате́петльде туризмнен бөлек, альпинизм де жақсы дамыған. Дереккөздер
Питеовтар

Питеовтар— француз актерлері, театр қайраткерлері. Тұлғалар *П. Жорж (4. 9. 1884, Тбилиси,—17. 9. 1939, Женева)—режиссер, актер. 1905 жылдан Парижде заң факультетінде оқумен қатар әуесқойлардың театр сауығына да қатысады. Ресейге қайтып оралғаннан кейін, Петербургтегі В. Ф. Комиссаржевскаяның театры мен П. П. Гайдебуров пен Н. Ф. Скарскаяның жетекшілігіндегі театрда қызмет етті. 1912 ж. осында өз театрын ұйымдастырып, гастрольдік сапармен Ресейді аралады. 1915—22 ж. Швейцария мен Францияда (Парижде) тұрып, театр труппасын басқарды. Халық театры үшін күрес жүргізді. Ол Францияда А. П. Чехов драматургиясын насихаттады. 1920—29 ж. У. Шекспирдің «Гамлетін», Б. Шоудың «Әулие Иоаннасын», А. П. Чеховтың «Апалы-сіңлілі үшеуін» қойды. Рольдері: Гамлет (Шекспирдің осы аттас трагедиясында), Протасов (Л. Н. Толстойдың «Тірі өлігінде»). *П. Людмила (25. 12. 1895, Тбилиси,—15. 9. 1951, Рюэй-Мальмезон)—актриса, П. Жорждың зайыбы. Творчеств. жолын 1916 ж. Швейцарияда бастады. Әр түрлі, кебінесе кереғар рольдерде ойнаған: Иоанна (Шоудың «Әулие Иоаннасында»),Нина Заречпая (Чеховтың «Шағаласында»), Хедвиг (Ибсеннің «Жабайы үйрегінде»), Педогокикалық қызметпен шұғылданды. 1939 жылдан Швейцарияда, АҚШ-та, Канадада, ал 1945 жылдан өмірінің соңына дейін Парижде тұрып, қызмет етті. Дереккөздер
Мерапи (Ява)

Мерапи — Индонезиядағы Ява аралында орналасқан ең ірі жанартаулардыӊ бірі. Бұл жанартау әлемдегі ең қауіпті табиғи объекті болып саналады. Аяқ астынан атылып, белсенді түрде лава шашатын ол баурайында тұратын халық арасындағы бірнеше адамдардың өліміне себепші. Мысалы аталған жанартау кесірінен 2006 жылы 5000 адам қаза тапса, 2000 аса жан үй-күйсіз қалды. Ал 2010 жылы жанартау қайта оянып, алайда жергілікті билік тұрғындардың көпшілігін қауіпсіз жерге көшіріп үлгергендігі себепті үлкен көлемдегі адам шығынына алып келген жоқ. Мұнда жанартаудың ұсақ-түйек атқылаулары жыл сайын екі рет болып тұрса, ал үлкен көлемдегісі әр жеті-сегіз жылда орын алады. Туристерді жанартаудан бөлек оның баурайындағы керемет стильде салынған тарихи ғибадатханалар мен әр түрлі ежелгі құрылыс нысандары қызықтырады. Мысалы, таудың оңтүстік бөктерінде ЮНЕСКО ұйымының қорғауына жататын Прамбанан атты ортағасырлық индуис және буддалық ғибадатханалар кешені мен Рату Боко патшалығының сарайы орналасқан. Жанартау Джокьякарта қаласына өте жақын орналасқан. Мирапи тауы теңіз деңгейінен 1700 м биіктікте тұр. Жанартау маңында елді мекендер бар. Мерапи Яваның оңтүстігінде орналасқан жанартаулардың арасындағы ең жасы болып табылады. Ол Үнді-австралиялық платформасының Еуразия плитасының астымөн өтетін аймақта орналасқан. Бурындары Мерапи тауының айналасында халық тығыз орналасқан болатын. Жанартаудың атқылауынан көп адам көз жумып, көптеген мәдениет ошақтары туп-тамырымен жойылған. Ява аралындағы жанартау - Индонезиядағы ең белсенді жанартаулардың бірі. Мерапи тауы суыған лавадаң жанартау кулінен турады. Тауда атқылаулар кезінде лақтырылған тастар көп кездеседі. Мерапи 10000 жыл бойы белсенді болып келеді Мерапи — белсенді жанартау. Оның 4 жылдық атқылау кезеңі бар. Бұл оның әр төрт жыл сайын атқылап отыратынды- ғын білдіреді. Мерапи жанартауы әлемдегі ең белсенді және қауіпті жанартаулардың бірі болып табылады. Оның үнемі пирокластикалық ағындар шығарып отыратын белсенді лава күмбезі бар. Жанартау халық ең тығыз орналасқан аймақта тұр. Ғалымдардың пайымдауынша, жанартау жақын арада тағы да атқылауы мүмкін. Оның атауы «Отты тау» деген мағынаны білдіреді. Мерапи жанартауы 1548 жылдан бастап 68 рет атқылаған. Дереккөздер Сыртқы сілтемелер * [http://www.volcanolive.com/merapi.html Volcano Live]
Лукас Подольски

Лукас Подольски (нем. Lukas Podolski; Польшада 1985 жылы 4 шілдеде дүниеге келген), Лукаш Юзеф Подольский (пол. Łukasz Józef Podolski) — неміс шабуылшысы, Германия Ұлттық құрамасында ойнаған. Балалық шағы Лукас Подольски баяғы жоғарғы Силеза аумағында дүниеге келген.Ол спорттық отбасыда дүниеге келген.Оның анасы гандболдан әйелдер құрама сапында өнер көрсеткен,әкесі футболшы болған. Клубтық карьерасы "Бергхайм" және "Кельн" клубтарының түлегі. Клубтық карьерасын 2003 жылы жазда "Кёльн" клубынан бастаған болатын. Кельдік клуб сапында үш маусым ойнап, 81 кездесуде алаңға шықты. 2006 жылдың 1 маусымында ол "Бавария" клубына аусады. 2009 жылдың жазында ол "Кёльн" клубына қайта оралады. Ол өзінің керемет ойынымен көзге түсіп, 2012 жылдың 30 сәуірінде "Арсенал" сапына ауысады. 2015 жылдың басында "Интернационалеге" жалға берілді. 2015 жылы жазда "Галатасарайға" ауысты. 2017 жылы "Виссель Кобе" футболшысы атанды. Екі маусымнан соң Түркияға оралып, "Антальяспорға" ауысты. Ұлттық құрама сапындағы карьерасы Ұлттық құрама сапында 2004-17 жылдар аралығында ойнады. Бұл аралықта екі рет әлем чемпионатының қола жүлдегері, бір рет әлем чемпионы, бір рет Еуропаның вице*чемпионы атанды. Жетістіктері Командалық Германия * Конфедерациялар кубогының қола жүлдегері: 2005 * Әлем чемпионатының қола жүлдегері: 2006, 2010 * Еуропаның күміс жүлдегері: 2008 * Еуропаның қола жүлдегері: 2012 * Әлем чемпионы: 2014 Бавария * Германия чемпионы: 2007/08 * Германия кубогы: 2008 Арсенал * Англия кубогы: 2013/14 Галатасарай * Түркия суперкубогы: 2015 * Түркия кубогы: 2015/16 Жеке * Екінші Бундеслиганың үздік мергені: 2004/05 (24 гола) * Әлем чемпионатының үздік жас ойыншысы: 2006 Дереккөздер Сілтемелер * [http://www.lukas-podolski.com/ lukas-podolski.com] * [http://www.90minut.pl/kariera.php?id=7386 Лукас Подольски] (90MINUT.PL)
Сьерра Негра

Сьерра Негра — Исабела (Галапагос аралдары) жерінде теңіз деңгейінен мың метр биіктікте орналасқан жанартау. Ал оның кратері 11 шақырымды құрап, өлшемі жағынан әлемдегі екінші аталады. Соңғы рет ең үлкен жарылыс 2005 жылы орын алды. Тау маңайындағы әдемі табиғат көрінісі, сондай-ақ жанартау кратеріне шығып, оның айналасында атпен қыдыру, ал баурайында ерекше өсімдіктер мен жануарлар әлемімен танысу осында жыл сайын ағылып келетін туристердің өз көздерімен көргісі келетін басты мақсаттары. Дереккөздер Сыртқы сілтемелер * [http://www.volcano.si.edu/world/volcano.cfm?vnum1503-05 GLOBAL VOLCANISM PROGRAM] * [http://vulcanism.ru/150305.html Vulcanism.ru] * [http://www.volcanolive.com/sierranegra.html Volcano Live] * [http://www.panoramio.com/photo_explorer#viewphoto&position0&with_photo_id16421361&orderdate&user260528&tagGalapagos%20Islands]
Томаш Росицкий

Томаш Росицкий (чех. Tomáš Rosický; 4 қазан 1980, Прага) — чехиялық футболшы, «Арсенал» клубының экс-жартылай қорғаушысы және Чехияның экс-капитаны. «Кіші Моцарт» лақабатын иеленген. Жойқын соққысымен керемет пастары арқылы көзге түскен. Жетістіктері Командалық ; «Спарта» Прага * Чехия чемпионы (3): 1998/99, 1999/00, 2000/01 ; «Боруссия» Дортмунд * Германия чемпионы: 2001/02 ; «Арсенал» * Англия кубогы: 2013/14, 2014/15 * Англия суперкубогы: 2014 Жеке * Чехия жыл футболшысы: 2001, 2002, 2006 * Чехия жыл таланты: 1999 * Чехия алтын добы: 2002 Қатысқан турнирлері * Футболдан Еуропа чемпионаты: 2000 * Футболдан Еуропа чемпионаты: 2004 * Футболдан әлем чемпионаты: 2006 * Футболдан Еуропа чемпионаты: 2012 * Футболдан Еуропа чемпионаты: 2016 Дереккөздер Сілтемелер * [https://www.fussballdaten.de/person/rosickytomas/ Профилі]
Гуммиарабик

]] Гуммиарабика ( – шырын және - арабтық) немесе гумми арабикус немесе қараған шайыры - Аравия мен Батыс Азияда жабайы түрінде өсетін қараған талдарының екі түрінен: Senegalia (Acacia) senegal және Vachellia (Acacia) seyal ағаштарынан бөлініп, ауада қататын мөлдір, қою, тұтқыр сұйық зат. Ертеде резенке ретінде кең қолданған. Гуммиарабик суда ерігенде жабысқақ, әлсіз қышқыл ерітіндісін түзетіндіктен, ол су қосып қыздырғанда аутогидролиз процесіне ұшырап, гидролиз нәтижесінде түрлі сахаридтерге ыдырайды. Гуммиарабик – полиэлектолит, сондықтан оның ерітінділерінің тұтқырлығы өте жоғары. Оны ертеден көптеген өнеркәсіп саларында желім ретінде пайдаланған; полимерлер өндірісінің дамуына байланысты оның маңызы кеміп келеді. Дереккөздер
Йоан Джуру

Йоан Джуру (; 8 қаңтар 1987 жыл, Абиджан, Кот-д’Ивуар) — швейцариялық футболшы. Швейцария Ұлттық футбол құрамасында ойнаған. 2006 жылы әлем чемпионатына, 2008 жылы Еуропа чемпионатына қатысқан. Карьерасы "Арсенал" (Лондон) клубының түлегі. Кәсіби карьерасын 2004 жылы бастады. 2014 жылға дейін зеңбірекшілерге тиесілі футболшы болғанымен, әр кезде "Бирмингем Сити", "Ганновер", "Гамбург" клубтарында жалда ойнады. 2013/14 жылғы маусымды "Гамбург" сапында арендада өткізді де, маусым біткен "Гамбургқа" түпкілікті ауысты. 2017 жылы "Антальяспорға" ауысты. Бір маусымнан соң Италияның СПАЛ клубының қатарын толықтырды. Статистикасы Жетістіктері Дереккөздер
Сайпа (футбол клубы)

«Сайпа» —Кередждегі Иран футбол клубы. 1989 жылы қарашада құрылған. Команда Футболдан Иран чемпионатыда ойнайды Жетістіктері * 1993/94, 1994/95, 2006/07 жылдарындағы «Футболдан Иран чемпионатында» - 3 рет Иран чемпионы атанды * 1993/94 жылы Футболдан «Иран кубогының» иегері Мемлекеттік жарыстар Команда Сайпа Автоқа тиесілі, Iran Khodro конкурентімен жасалған. Әйгілі ойыншылар * Масуд Шоджаеи Дереккөздер
Шарль Гуно

Шарль Франсуа Гуно (; 17 маусым 1818 — 18 қазан 1893) — француз композиторы, органшы, дирижер. Өмірбаяны Франция институтының мүшесі(1866), 1836-1838 жылы Париж концерваториясында оқыды. 1845-1852 жылы Парижде шіркеу органшысы болған. Гуно 1852-1860 жыллдары «Орфеон» хор қоғамын басқарды. 1870-1875 жылы Лондонда тұрып, сонда «Гун хоры» ғамы( қазір Король хор қоғамы) ұйымдастырды. Гуно – француз лирикалық операсының негізін салушы. Оның «Фауст» операсы – лирикалық операсының тамаша үлгісі. Бұл шығарма – қарапайым адамдардың реалистік бағытта шынайы аша білген туынды. Операның музыкалық тілі мелодиалық әуенділігімен ерекшеленеді. Гуно 14 опера «Фауст» (1859), «Миретль» (1864), «Ромео мен Джульетта» (1865) т.б., драмалық спектакльдерге музыкалар, ораиорлиялар, аспаптық пьеасалар, романс т.б. шығармалар жазды. Дереккөздер
Зоб Ахан

«Зоб Ахан» — Иран футбол клубы, Исфаханда ойнап тіргелген. Команда Футболдан Иран чемпионатында ойнайды. Компания спонсоры баскетбол компаниясының спонсырымен аттас Esfahan Steel Company компаниясы. Клуб 1969 жылы құрылған. Ең үлкен жеңіс ол Футболдан Иран кубогі болып табылады 2003 және 2009жылдар аралығында. Атақты ойыншылар * Геворг Каспаров, * Исса Ндойе, * Карлос Сантос де Жезус, * Хавар Мулла Мохаммед, * Рабих Атайя Жетістіктері Ұлттық * Иран чемпионаты : 2 орын (4): 2004–05, 2008–09, 2009–10, 2017–18 * Иран кубогы : Жеңімпаз (4): 2002–03, 2008–09, 2014–15, 2015–16 : 2 орын (1): 2000–01 * Иран суперкубогы : Жеңімпаз (1): 2016 Құрлықтық * АФК чемпиондар лигасы : Финалист (1): 2010 Дереккөздер Сілтемелер * http://www.zobahanclub.com/main/ Ресми сайт
Джордж Вашингтон университеті

Джордж Вашингтон университеті (, GW, GWU) - АҚШ астанасының ең үлкен оқу ордасы. Университетте әлемнің 130 елінен 20 мың студент білім алуда, сонымен қатар 14 000 аспиранты бар. Білім жүйесі бойынша гуманитарлық және жаратылыстану бағыттарында мамандар даярлайды. Атап айтқанда дәрігер, заңгер, компьютерлік сала, халықаралық қатынастар, экономист, саясаткер, әлеуметтану ғылымдарындағы мамандар. «Форбс» журналының қорытындысы бойынша, ең қымбат американдық жоғары оқу орындарының қатарына енген. Студенттер жылына 53 000 АҚШ долларын төлейді. Оқу бағасына лайық барлық мүмкіндіктер қарастырылған. Дереккөздер Сыртқы сілтемелер * [http://gwsports.cstv.com/ Official Athletics website] * [http://encyclopedia.gwu.edu/gwencyclopedia/index.php/Main_Page The GW and Foggy Bottom Historical Encyclopedia]
Марк Ротко

Марк Ротко - Витебск губерниясындағы Двинск қаласында (қазіргі Даугавпилс, Латвия) дүниеге келген. Өмірінен қызықты деректер #Йель Университетінде оқып жүріп Марк Ротко Аарон Директор есімді досымен бірге WASP қоғамын сынайтын сатиралық журнал шығара бастайды. Соңыра болашақ суретші оқуды тастап кетіп, тек 46 жылдан кейін оны тәмамдап, докторлық дәрежені иемденді. #Марк Ротконың алғашқы туындылары реалистік тағылымда ("Тоқып отырған әйел", "Жертөледе") болған. Содан кейін ол көне грек аңыздарының сюжеттерін сала бастаған. Егер Пикассо немесе Далимен салыстыратын болсақ, Маркустың сурет салуға деген қызығушылығы кеш басталған (20 жасында). Бұл қызығушылық Нью-Йорктегі Өнер мектебінде өз досымен кездескен сәтінен бастау алады. Соңсоң Маркус сол өнер мектебіне оқуға түседі. Маркус оқыған жылдары бұнда абстрактілік сюрреализмнің негізін салушылардың бірі Аршиль Горки мен поляк-американдық кубист Макс Вебер дәріс оқыған болатын. Олардың Ротко әлеміне қатты әсер еткені айдан анық. # «Көрермендер менің суреттерімді тамашалау кезінде қандай сезімде болса, мен де сол суреттерді салу барысында сондай сезімде болған боламын», - дейді Ротко 1965 жылы. Оның кез-келген туындысында өзекті пікір қалыптастыратын құпия бар. Оны суретшінің көзімен қараған немесе өнерден білгені бар адам ғана түйсіне алады. # «Сарғылт, қызыл, сары» картинасы 2012 жылы соғыстан кейін салынған суреттердің ішіндегі ең қымбаты болып жарияланды. Ол бәссаудада (аукцион) $86,9 миллионға сатылды. #. Марк Ротконың «Қоңырдағы қара» туындысы өткен жылы Лондондағы Tate Modern галереясында бүлініп қалған. Поляк суретшісі Владимир Уманец картинаға «Йеллоизмнің бөлігі» деп қара маркермен жазып кетеді. Содан кейін ол тұтқынға алынып, екі жылға бас бостандығынан айырылды. Ал америкалық экспрессионистің еңбегін қайта қалпына келтіру үшін реставраторлар бір жарым жыл уақытын жұмсайтын болады. # 1970 жылы 67 жастағы Марк Ротко өз шеберханасында қайтыс болды. Оның көмекшісі Оливер Стейндекер ұстазын еденде жатқан бойда тауып алады. Бұдан екі жыл бұрын Ротко артериалды аневризммен ауырады. Ол дәрігердің кеңестеріне құлақ түрмеді. Медициналық сараптаманың нәтижесі оның антидепрессанттарды мөлшерінен көп қабылдағанын анықтады. # Осы жылдың көктемінде Латвияда Марк Ротко атындағы өнер орталығы ашылды. Ротконың негізгі сегіз картинасы жинақталған. Оның тұрақты топтамасында Ротконың жеке мұрағатынан алтау, Вашингтонның Ұлттық галереясынан екеу бар. # Америкалық драматург және сценарист Джон Логан ("Авиатор", "Соңғы [[самурай", "Суини Тодд" фильмдері) басты кейіпкері Марк Ротко болатын Red (Қызыл) пьесасын жазды. 2009 жылы көрсетілімнің тұсау кесері Лондонда, ал 2010 жылы Нью-Йорктағы Golden Theatre сахнасында қойылды. Пьеса мен актер Эдди Редмэйн сол жылы Тони марапатына лайық деп табылды. # Марк Ротко бейнелеу өнерінің сезімнің толқушы күшінен, ал кемелдіктің кездейсоқтық немесе балалық шақтың қызығушылығынан басталатынына сенеді. Дереккөздер Сыртқы сілтемелер * [http://www.artcyclopedia.com/artists/rothko_mark.html Суретшінің жұмыстары]
Тебриз

Тебриз (Табриз, Тавриз, Tabriz, ) — Ирандағы Үрмия көлінің маңындағы қала. Халық саны — 1,4 млн (2006 жылғы мәлімет). Қаланың этникалық құрылымында көбіне әзірбайжандар, олардан кейін парсылар, күрділер және басқа да ұлттар. Тұрғындар Әзербайжан тілінде және парсы тілінде сөйлейді. Үлкендігі бойынша Ирандағы 4-ші қала. Тарихы * б.з.б. IV ғ. — Атропатена астанасы. * III-VII ғ. — Сасанидтер иелігінде. * XII-XIII ғ. — Әзірбайжан Атабектерінің ел астанасы. * 1220—1222 — қала Моңғол империясының армиясының үш шабуылына ұшырады. * XIII-XIV ғ. — Хулагуидтар елінің астаналарының бірі. * 1375—1468 — Кара-Коюнлудың астанасы. * 1469—1501 — Ак-Коюнлудың астанасы. * 1501—1555 — Сефевидтардың ел астанасы. Галерея
Түнгі кафе

«Түнгі кафе» — Винсент Ван Гогтың суреті. Сурет 1888 жылы Арль қаласында салынған. Сурет әдеттегідей май бояумен емес акварельмен жазылған. Осы картинаны «Ван Гогтың жауһары» депте атайды. Ван Гог жарық түстерді қолданғандықтан, осы картина жоғары бағаланған. Тарихы Суретте Арль қаласындағы вокзал маңындағы кафе бейнеленген. Ван Гогтың өзі осы кафеде жиі болып тұрған. Осы кафенің егесін Жозеф-Мишельді және оның әйелі Мари Жиноны Ван Гог бейнелеген суреттері де бар. Солай-ақ, «Арль тұрғыны» деген суретінде Мари Жиноның бейнесі салынған. Уақытысында, Ван Гог Арльдің түнгі өмірін және осы кафеге ұқсайтын орындарды жақсы білген. Осы суреттің мағынасын Ван Гог өзінің ағасына жолдаған хатта жазған. 1888 жылдың қыркүйегінде осы суретті салған кезде Ван Гог үш түн қатар жұмыс істеп, ал күндіз ұйықтаған болатын. Иелері 1908 жылдың көктемінде «Түнгі кафе» суреті көрмеге қойылып, оны орыс көпесі Иван Морозов оны 3 000 рубльге сатып алған. 1918 жылы сурет Совет үкіметінің мүлігі болып жарияланды. 1928-1933 жылдар аралығында картина Мәскеу көрмесінде қойылып, 1948 жыл осы картинаны Стефан Кларк сатып алды. Стефан Кларк өлгеннен кейін осы картинаны өсиет етіп Йельский университетіне берді. Галерея Дереккөздер
Рулық қауымның шығуы

Рулық қауымның шығуы - тарихтан бұрынғы замандарда қалыптасады. Адамдардың бірлесіп аң аулау, жыртқыш аңдарға қарсы тұру, ортақтасып от жағу, т.б. іс-әрекеттер адамдарды топтастырды. Адамдар тобы бірте-бірте туысқандардың ұжымына - рулық қауымына айналды. Бұл шамамен "саналы адамның" шығу уақытына сәйкес келеді. Әр руда бірнеше оңдаған рулас адам болды. Алғашында ұжымжағы жұмыстардың көпшілігін аналар атқарды. Үңгірлерді тазалап күтті, тамақ дайындады, жеуге қажетті жеміс-жидектерді терді. Бұл ұжымдағы аналардың беделін арттырды. Рулық бөлініс те аналардың үстемдігімен анықталды. Әрбір қауым өз аумағында мекен етті . Рулық қауымның барлық мүшелері өзара тең есептелінді. Жер, баспана, еңбек құралдары бәріне ортақ саналды. Барлығы бірлесіп орманда аң аулады, балық ұстады, ортақ жайылымда мал жайды. Қауымның ішкі жұмысын теңдей бөлісті. Әйелдер мен балалар жеміс-жидектер жинады, еркектер ор қазды, егістік жерді тазалады, жыртқыш аңдарды аулады. Қауымның жеке мүшесіне тиісті мүлікті, мысалы, найзаны кез келгені пайдалана алды. Ру ішіндегі тіршілік пен іс-әрекетке қатысты мәселелерді жалпы жиналыста шешті. Жалпы жиналысқа ересек адамдардың бәрі-еркектер мен әйелдер түгел қатысты. Әрқасысы өз пікірін білдірді. Жалпы жиналыс ақсақалдарды сайлады. Оған рудың барлық мүшелері сыйлайтын ең ақылды, ержүрек, құрметті адамдар таңдалды. Ақсақалдар даулы мәселелерді шешті, аң аулайтын, мал жаятын жерлерді бөліп берді. Ру әрбір мүшесінің мүдделерінқорғады.Бірнеше ру бірігіп, шаруашылық мәселелерін бірлесіп шешті. Мұндай рулық бірлесулерді басқаратын көсемдер сайланды. Палеолиттің соңғы кезеңінің адамы өзінен бұрынғы адамдардан рухани жағынан анағұрлым жоғары тұрды. Мұны табиғи бояулармен үңгір қабырғаларына салынған ежелгі суреттерден көруге болады. Үңгір қабырғасы мен төбесінде жылқы, бизон, аң аулау көріністері және дәстүрлі би қимылдары бейнеленген. Дереккөздер
Сара Лоуренс колледжі

Сара Лоуренс колледжі — АҚШ-тағы жеке гуманитарлық колледж. Ол Вестчестер атырабының оңтүстіктің бөлігінде, Йонкерс қаласында, Манхэттеннен 24 км жерде орналасқан. Колледж өзінің қатал академиялық қалыптарымен және әлемдегі ең қымбат университеттер қатарына кіретіндігімен әйгілі. 2010 жылы аталған колледж бағасына байланысты әлем бойынша екінші орынды иеленсе, бүгінгі таңда бағасы 53 150 АҚШ долларын құрайды. Ал қарапайым сақтандыру бағасы 1 870 АҚШ доллары. Галерея
Мәскеу халықаралық университеті

Мәскеу халықаралық университеті - Ресейдегі жоғарғы оқу орны. Тарихы Университетті құру шешімі 1991 жылдың тамыз айында қабылданған болатын. КСРО Президенті М. С. Горбачев пен АҚШ Президенті Дж. Буш кеңестік-американдық университет түріндегі ортақ білім беру жобасы жайлы келісті. Осы жылдың соңында сәйкес құжаттардың бәріне Ресей Президенті Б. Н. Ельцин қол қойды. Жаңа жоғарғы оқу орны Мәскеу халықаралық университеті (МХУ) деп аталатын болды. Университетті алғаш ашқан президенті Г. Х. Попов болса, алғашқы ректоры болып Г. А. Ягодин тағайындалды. Университетке қабылдау 1992 жылы жүргізілді, осы жылдың 10 ақпанында 42 студент университетте білім ала бастады. Университет мұғалімдерінің қатарына Р. М. Энтов, А. А. Дынкин және А. Г. Асмолов секілді академиктер, К. А. Мичурина, Г. А. Китайгородская, Л. М. Григорьев секілді профессорлар мен саясаткерлер, қоғам қайраткерлері мен журналисттер жатады. Факультеттері * Ірі қалаларды басқару факультеті * Заңгерлік факультеті * Менеджмент факультеті * Шет тілдері факультеті * Журналистика факультеті * Мәдениеттегі іскерлік факультеті Университет ректораты * Ректор - Сергей Николаевич Красавченко * Ректордың бірінші орынбасары - Василий Гавриилович Попов * Үдемелі даму бағытындағы орынбасары - Геннадий Эдуардович Бурбулис * Халықаралық қарым-қатынас бағытындағы орынбасары - Дмитрий Владимирович Кузин * Ғылыми хатшы - Михаил Борисович Кислюк Бөлімшелері * Солтүстік-батыс бөлімшесі (Санкт-Петербург) * Поволжский бөлімшесі (Самара) * Калининград бөлімшесі (Калининград) Серіктестері * Washington & Jefferson College (Пенсильвания, АҚШ) * North Park University (Чикаго, АҚШ) * Миссисипи Университеті (Миссисипи, АҚШ) * Батыс Онтарио Университеті (Канада) * Акита халықаралық Университеті (Жапония) * Институт администрирования и управления при Высшей школе торговли (Париж/Ницца, Франция) * Леон университеті (Леон, Испания) * Загреб экономика және менеджмент мектебі (Загреб, Хорватия) Әйгілі түлектері * Владислав Юрьевич Сурков * Николай Феликсович Хомерики * Анастасия Александровна Романова * Нобель Эдуардович Арустамян * Сергей Владимирович Хотимский * Ингрид Андреевна Олеринская * Екатерина Викторовна Гордон Дереккөздер
Өнер тарихы

, автопортрет]] Өнер тарихы - өнердің пайда болуынан бастап қазіргі заманға дейнгі даму үрдісін зерттейтін өнертану ғылымының бір бөлімшесі. Өнер тарихы саласындағы алғашқы еңбегі - Джорджо Вазаридің 1550 жылы Қайта өркендеу дәуірінде жазылған «Атақты суретшілердің, мүсіншілердің және сәулетшілердің өмірбаяндары» атты кітабы. Одан кейін Карел ван Мандердің «Суретшілер жәйлі кітап» және Иоахим Зандрарттың «Неміс академия» атты кітабы жарық көрді. Ағарту дәуірінде Иоганн Иоахим Винкельман өнерпаздардың тек қана өмірбаянын зерделемей, өнер дамуының әр кезендегі жалпы үрдістерін жинақтап, талдай бастады.
Sanofi

Sanofi (2011 жылдың жазына дейін Sanofi-Aventis) — әртараптандырылған фармацевтикалық компания. Әлемдік жетекші фармацевтикалық корпорациялардың бірі. Sanofi-Aventis 100-ге тарта мемлекеттерде жұмыс істейді. Компанияның штаб-пәтері Парижде орналасқан. Дереккөздер
Страсбург университеті

Страсбург университеті (немесе Страсбурлік университет) – 1621 жылы негізі қаланған Францияның байырғы университеттерінің бірі. 1971 жылдан Страсбург университеті өз ішінен 3 үлкен университетке бөлінді. Олар: *Луи Пастер атындағы Страсбург I университеті, *Марк Блок атындағы Страсбург II университеті, *Робер Шуман атындағы Страсбург III университеті Луи Пастер атындағы Страсбург I университеті Луи Пастер атындағы Страсбург университетінде (Université Louis Pasteur) медицина факультеті, жаратылыстану ғылымдары, Жер туралы ғылым факультеті, математика бөлімі, физика институты, Жер физикасы, химия, физиология және биохимия, ботаника, зоология және жалпы биология, геология, геофизика, астрономиялық обсерватория және 2 ғылыми колледж бар. Бұл университет Еуропа зерттеу университеттері лигасының мүшесі болып табылады. Марк Блок атындағы Страсбург II университеті Марк Блок атындағы Страсбург университетінде (Université Marc Bloch) 10 факультет жұмыс жасайды. Олар: Өнер, тарих ғылымдары, филология, лингвистика және қолданбалы ғылым, әлеуметтік ғылым, спорт ғылымдары, католиктік және протесттанттық дін. Бұл университет халықаралық аренада гуманитарлық саладағы зерттеу орталықтарымен тығыз байланыста. Робер Шуман атындағы Страсбург III университеті Робер Шуман атындағы Страсбург университеті (Université Robert Schuman) 160 салада арнайы мамандықтарды дайындайды. Олар: құқық факультеті және экономика ғылымы, құқық институты және салыстырмалы экономика, заңмен зерттеу, қылмыстық-түзету ғылымы, еңбек, халықаралық меншікті өнеркәсіптік зерттеу орталығы. Қызықты деректер *2009 жылдан бері үш университеттің қосылуы жөнінде әңгімелер айтылып келеді. Халықаралық дәрежедегі жоғарғы беделі үшін және халықаралық жүйеге дайындық ретінде тек бір ғана Страсбург университеті болып атану жолдары қарастырылуда. *Ғылыми қызметкерлерінің арасында - химия саласында бір Нобель сыйлығының лауреаты, 17 академик, Еуропалық зерттеу кеңесінің 8 ғылыми қызмтекері бар. *Қазіргі кезде университетте жалпы саны 42 000 мың студент бар. Оның 21%-ы шет ел студенттері. Дереккөздер
Джордж Вашингтон Карвер

Джордж Вашингтон Карвер — америкалық биолог ғалым. XX ғасырдың бас кезінде америкалық фермерлердің көп бөлігі мақта өсірумен айналысатын болған. Дегенмен, әр түрлі жәндіктердің кесірінен мақта шаруашылығының құлдырау кезеңі жақындайды. Кедейліктің сорпасын қайнатқан фермерлерге көмектесу мақсатында Джордж Карвер мақтаның орнына жержаңғақ, соя және батат өнімдерін өсіруді үйретеді. Сондай-ақ, афро-американдық ғалым АҚШ-тың агромәдени орталықтарында астық өнімінің тапшы болғандығынан, қарапайым халыққа жержаңғақ пен бататтан жасалынатын тағамдардың сан түрін үйретуге бел буады. Осы ұмтылыстың барысында Карвер жержаңғақтан косметика, түрлі бояғыштар, пластик, биожанармай, линолеум, майонез, қағаз және резина жасауға қол жеткізеді. Сонымен қатар, Джордж динамиттің негізгі компоненті болатын нитроглицеринді де жаңғақтан алған екен. Өмірінен қызықты деректер * Карвер құл болып дүниеге келген. Оның әке-шешесі 1855 жылы 700 АҚШ долларына сатылып кетеді. * Джордждың Туғанына бір аптаның көлеміндей болғанда италиялық басбұзарлар оның әпкесі мен шешесін бірге қоса ұрлап, қайта сатып жібереді. * Карвер жержаңғақтан жасалынатын 105 тағамның рецептін ұсынған. * 1941 жылы Time журналы Карверді «қара тәнді Леонардо» деп атаған. * 1943 жылы АҚШ президенті Рузвельт Джордж Карвердің ескерткішін орнатуға 30 мың АҚШ долларын бөледі. Бұл АҚШ территориясындағы афро-америкалықтың тұңғыш ескерткіші болатын. Дереккөздер